**Juho Samuli Huhtala** (s. 4. joulukuuta 1979 Helsinki), taiteilijanimeltään **Spekti** (aikaisemmin **Aspekti**), on suomalainen rap-artisti. Hän aloitti uransa Trilogia-yhtyeessä ja levyttää nykyään Rähinä Recordsille.

Ura
---

Spekti aloitti uransa Trilogia-yhtyeessä vuonna 1999. Trilogia julkaisi ensimmäisen albuminsa vuonna 2004. Toinen albumi, *Hakattu kivestä*, tehtiin tämän jälkeen valmiiksi, mutta julkaistiin vasta 2014. Sittemmin Spektiä on kuultu vierailemassa muiden Rähinä Records -artistien levyillä. Hän esiintyy myös Rähinä Recordsin *Pommi 1-, 2- ja 3* -kokoelmalevyillä. Spekti on työstänyt ensimmäistä sooloalbumiaan vuodesta 2010 lähtien.

Spektin ensimmäinen soolosingle "Mogausmehuu" sai ensisoittonsa YleX:llä 12. marraskuuta 2010. Kappaleella vierailee Kapasiteettiyksikön Tasis. Toinen single "Teen mitä haluun" julkaistiin 3. toukokuuta 2013. Kappaleella vierailee sen tuotannosta osittain vastaava Setä Tamu. "Teen mitä haluun" ylsi parhaimmillaan Suomen virallisen singlelistan 20. sijalle. Kolmas single "Juomalaulu" nousi singlelistan seitsemännelle sijalle ja on sittemmin myynyt platinaa, kappaleella vierailee Tasis. Yhteensä listaviikkoja kappaleelle kertyi 11. Neljäntenä singlenä julkaistiin kappale "Vinkkii DJ:lle". Se saavutti singlelistan 25. sijan. Spektin ensimmäinen täyspitkä sooloalbumi *Diktaattorimies* julkaistiin 18. lokakuuta 2013. Se nousi Suomen virallisen albumilistan 20. sijalle.

*Macho Fantastico* -albumin ensimmäinen, samaa nimeä kantanut single julkaistiin 21. marraskuuta 2014. Kappale oli Suomen virallisen singlelistan ykkönen kolme viikon ajan ja on sittemmin myynyt platinaa. Yhteensä viikkoja singlelistalla kertyi 13. Macho Fantastico -albumi julkaistiin 5. joulukuuta 2014. Albumi oli Suomen virallisella albumilistalla yhteensä 20 viikon ajan. Albumin toinen single, Scatman julkaistiin 6. helmikuuta 2015. Rakas Spektistan, Spektin kolmas studioalbumi, julkaistiin 25. lokakuuta 2019. Kappaleita albumilla on 14.

Yksityiselämä
-------------

Huhtala on koulutukseltaan kauppatieteiden maisteri, ja hän on työskennellyt Nordeassa sijoitusjohtajana. Hän kuitenkin lopetti työskentelyn pankkialalla loppuvuonna 2012 keskittyäkseen musiikin tekemiseen. Huhtala on kertonut harrastaneensa pienestä pitäen kalastusta ja metsästystä.

Huhtala on kanadalaisen taitoluistelijan Meagan Duhamelin pikkuserkku. Kesäkuussa 2019 hän avioitui vaatesuunnittelija Emelie Björnbergin kanssa.

Diskografia
-----------

*Pääartikkeli: Spektin diskografia*

#### Studioalbumit

* *Diktaattorimies* (2013), Platinalevy
* *Macho Fantastico* (2014), Platinalevy
* *Rakas Spektistan* (2019), 3 X Platinalevy

Lähteet
-------

1. ↑
2. ↑  Rähinä Records / Artistit / Spekti *Rähinä Records*.  Arkistoitu 23.10.2013. Viitattu 4.2.2012.
3. 1 2  Spekti *Vaikute*.  Arkistoitu 5.11.2013. Viitattu 5.11.2013.
4. ↑  Spekti: Teen Mitä Haluun (feat. Setä Tamu) *Musiikkituottajat ry*. Viitattu 5.11.2013.
5. ↑  Spekti: Juomalaulu (feat. Tasis) *Musiikkituottajat ry*. Viitattu 5.11.2013.
6. ↑  Spekti: Vinkkii Dj:lle *Musiikkituottajat ry*. Viitattu 5.11.2013.
7. ↑  Spektin odotettu debyyttialbumi Diktaattorimies julkaistaan 18. lokakuuta *Rähinä Records*.  26.9.2013.  Arkistoitu 29.9.2013. Viitattu 5.11.2013.
8. ↑  Spekti: Diktaattorimies *Musiikkituottajat ry*. Viitattu 5.11.2013.
9. 1 2  Haastattelussa Spekti *Stara*.  1.9.2013. Viitattu 5.11.2013.
10. ↑  Spektin uusi video kuhisee julkkiksia – katso ketkä ovat mukana! *Metropoli*.  16.8.2013. Viitattu 7.11.2013.
11. ↑  Kanadalaisella luistelijasensaatio Meagan Duhamelilla on sukujuuret Suomessa - räppäri Spektin lähisukulainen! *www.iltalehti.fi*. Viitattu 1.4.2019.
12. ↑  Ökyhäät Roomassa! Räp-artisti Spekti nai "rättiruhtinattaren" *www.seiska.fi*. Viitattu 10.6.2019.

Aiheesta muualla
----------------

* Spekti Rähinä Recordsin sivustolla (Arkistoitu – Internet Archive)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |